Tolong jelaskan mengenai Hari ini juga merupakan: dari 20 Januari dalam bahasa melayu

Hari angkat sumpah penggal baharu untuk Presiden Amerika Syarikat bermula (sejak 1933);

Hari Syahid di Azerbaijan (1990);

Hari Angkatan Tentera di Mali.

250 - Maharaja Decius melancarkan penindasan penganut agama Kristian secara besar-besaran di Rom. Paus Fabianus antara yang terkorban menjadi martir.

1265 - Dipanggil oleh Simon de Montfort, parlimen Inggeris yang pertama mengadakan mesyuarat sulungnya di Istana Westminster (gambar).

1320 - Selepas menyatukan semula Poland, Wladyslaw si Pendek (gambar) dimahkotakan sebagai Raja di Kraków.

1356 - Edward Balliol turun takhta selaku Raja Scotland.

1502 - Lokasi Rio de Janeiro diterokai buat julung kalinya.

1801 - John Marshall dilantik sebagai Ketua Hakim Amerika Syarikat.

1839 - Askar Chile menewaskan dengan muktamad angkatan Konfederasi Peru–Bolivia dalam Pertempuran Yungay di Wilayah Ancash, secara berkesan menamatkan Perang Konfederasi.

1840 - Dumont D'Urville menemui Tanah Adélie, Antartika.

1840 - Willem II menjadi Raja Belanda.

1841 - Pulau Hong Kong diduduki oleh British.

1885 - LaMarcus Adna Thompson mempatenkan roller coaster.

1892 - Permainan rasmi bola keranjang yang pertama diadakan di YMCA, Springfield, Massachusetts, A.S.

1921 - Perlembagaan pertama Turki diterima guna, melakukan perubahan asas pada punca dan pelaksanaan kedaulatan dengan mentakdiskan rukun kedaulatan kebangsaan.

1937 - Franklin D. Roosevelt mengangkat sumpah bagi penggal kedua beliau sebagai Presiden Amerika Syarikat. Inilah kali pertama upacara angkat sumpah dilangsungkan pada 20 Januari, sejak dialihkan dari 4 Mac.

1942 - Holokus: Para pegawai Jerman Nazi bertemu dalam persidangan Wannsee di Berlin bagi memutuskan pelaksanaan "Penyelesaian Terakhir kepada persoalan Yahudi.

1945 - Franklin D. Roosevelt mengangkat sumpah bagi penggal keempat beliau sebagai Presiden Amerika Syarikat; tiada Presiden lain yang pernah diberi penggal keempat.

1961 - Presiden Perancis, Charles de Gaulle memberitahu Presiden John F. Kennedy: "Saya meramalkan bahawa kamu akan beransur-ansur tenggelam ke dalam kancah tak terbatas, walau betapa banyak kamu berbelanja daripada segi orang dan wang", ketika merujuk kepada pembabitan Amerika Syarikat dalam Perang Vietnam.

1981 - Iran membebaskan 52 tebusan terakhir di Kedutaan A.S. 20 minit selepas Ronald Reagan dilantik sebagai Presiden A.S.

1986 - Hari Martin Luther King, Jr. disambut sebagai cuti umum persekutuan A.S. buat julung kalinya.

1987 - Wakil Gereja England, Terry Waite, diculik di Lubnan.

1990 - Januari Hitam: Tentera Merah Soviet bertindak keras terhadap demonstrasi kemerdekaan oleh orang Azerbaijan di kota Baku.

1991 - Kerajaan Sudan melaksanakan undang-undang syariah di seluruh negara, maka memburukkan perang saudara antara umat Islam di utara dan penduduk Kristian di selatan.

1992 - Penerbangan 148 Air Inter terhempas berhampiran Strasbourg, Perancis, meragut nyawa 82 penumpang dan 5 kakitangan.

1999 - Perkhidmatan Berita China mengumumkan sekatan terbaru terhadap penggunaan Internet, terutamanya di kafe Internet.

2001 - Presiden Filipina Joseph Estrada digulingkan dalam revolusi aman empat hari, lalu diganti oleh Gloria Macapagal-Arroyo.

2009 - Di Washington, D.C., Barack Obama mengangkat sumpah sebagai Presiden Amerika Syarikat berketurunan Amerika Afrika yang pertama.

2010 - Gegar penghujung kuat berukuran 5.9 Mw melanda Haiti seminggu selepas gempa bumi menyebabkan kemusnahan meluas di Port-au-Prince (gambar) dan mengorbankan lebih 150,000 orang.

2010 - Lebih 200 orang maut dalam rusuhan beberapa hari antara Muslim dan Kristian di Jos, Nigeria.

2016 - Di Washington, D.C., Donald Trump dari Parti Republikan mengangkat sumpah sebagai Presiden Amerika Syarikat ke - 45. Beliau merupakan Presiden yang pertama dari kalangan ahli perniagaan yang termashyur di Amerika Syarikat.

2021 - Joe Biden dari Parti Demokrat telah mengangkat sumpah sebagai Presiden Amerika Syarikat ke - 46.Beliau merupakan bekas Naib Presiden Amerika Syarikat.